Bavory

Bavory sú obec v Česku v okrese Břeclav v Juhomoravskom kraji, asi 40 kilometrov južne od Brna. 1. januára 2012 tu žilo 405 obyvateľov, z toho 200 mužov a 205 žien, pričom priemerný vek v obci bol 39,3 roka (muži 38,4 roka, ženy 40,3 roka).

Dejiny 
Prvá písomná zmienka pochádza z roku 1322 kedy sa spomína osada Paindorf. Typickou tradíciou je pestovanie hrozna a výroba vína, ktorá sa tu zachovala dodnes. Chránenou pamiatkou je kostol sv. Kataríny z roku 1742, ktorého veža bola postavená až v roku 1791 a je zobrazená medzi dvoma vínnymi ratolesťami aj na erbe obce. K pamiatkam patrí tiež socha sv. Jána Nepomuckého, božia muka a kaplnka. Do konca druhej svetovej vojny tvorili veľkú väčšinu obyvateľov Nemci, ktorí boli po vojne vysídlení.

Referencie

Pozri aj 
 Zoznam obcí v Česku

Iné projekty

Externé odkazy 
 Oficiálna stránka obce

Obce okresu Břeclav